Sabaton

Sabaton er et heavy metal-band fra Falun, Sverige dannet i 1999. De aller fleste albumene deres er inspirert av historiske hendelser, spesielt kriger. De er et av de mest populære svenske metalbandene noensinne. Bandet består av de fem medlemmene; Joakim Brodén, Pär Sundström, Chris Rörland, Tommy Johansson, og Hannes Van Dahl.

Biografi

Dannelse og første album 
Sabaton ble dannet i 1999. Deres første sanger ble spilt inn i Abyss studio, eid av den svenske musikeren Peter Tägtgren. De ble kontaktet av en rekke plateselskaper etter dette. Bandet valgte å signere hos det italienske plateselskapet Underground Symphony. De utga en promo-CD kalt Fist for Fight i 2002 som inneholdt sanger fra to tidligere demoer, som hadde blitt tatt opp i mellom 1999 og 2000. Målet var å promotere senere utgivelser.

I 2002 spilte bandet inn et nytt album med navnet Metalizer. Det var meningen at dette albumet skulle bli utgitt under plateselskapet Underground Symphony som deres debutalbum, men etter to år med venting, hvor bandet hadde opptrådt flere steder i Sverige, ble albumet lagt på is.

2005 - Primo Victoria 
Bandet forlot Underground Symphony og signerte en ny kontrakt med det svenske plateselskapet Black Lodge, som var under selskapet Sound Polution. Etter å ha spilt inn instrumentene, følte de at de trengte tekst som var like stort som sangen, og de endte med å skrive om D-Dagen.  Det var dette som startet deres karriere med fokus på historiske temaer, etter å blant annet ha blitt inspirert av filmen Redd menig Ryan. De fikk også inn et nytt medlem i bandet, Daniel Myhr som hadde blitt hentet inn for å ta over som keyboardspiller, en rolle som Joakim Brodén hadde i tillegg til å være vokalist.

2006-2007 - Attero Dominatus og Metalizer 
Etter å ha vært på turné som støtte for Edguy, og DragonForce, ga de ut sitt andre album, Attero Dominatus, den 28. juli 2006. Albumet fortsatte krigstemaene fra deres første album. I 2007 ble albumet som egentlig skulle være deres debut-album Metalizer, samt promo-cden First For Fight utgitt som en dobbeldisk. Albumet inneholdt også en tidligere ikke lansert sang.

2008-2009 - The Art of War 
Albumet The Art of War ble gitt ut i mai 2008. Albumet ble deres første konseptalbum, og er inspirert fra boken Kunsten å krige av Sun Zi. På lik måte som boken inneholder 13 kapitler, inneholder albumet 13 sanger.  Albumet inneholdt singlene «Cliffs of Gallipoli» og «Ghost Division».Etter utgivelsen turnerte de som åpningsband for HammerFall i 2009. De fortsatte på en ny turne mot slutten av 2009 med Dragonforce i Storbritannia.

2010-2011 - Coat of Arms og Nuclear Blast 
Under turneen med Dragonforce i 2009, signerte Sabaton en ny kontrakt med plateselskapet Nuclear Blast. Deres tidligere plateselskap Black Lodge, hadde hatt store problemer med å produsere nok album grunnet økonomiske problemer, noe de var misfornøyde med. På lille julaften 2009, annonserte de sitt nye album Coat of Arms som en tidlig julegave, på deres Youtube kanal. Albumet ble utgitt 21. Mai 2010, og inneholdt tekster rundt hendelser under andre verdenskrig. Albumet ble fulgt opp med en europeisk turné bestående av 60 konserter i 20 forskjellige land.

2012 - Carolus Rex og nye medlemmer 
Den 31. mars 2012 annonserte Brodén at bandet skulle splittes. Gitaristene Oksar Montelius og Rikard Sundén, trommeren Daniel Mulback og keyboardspiller Daniel Mÿhr forlot bandet, mens Joakim Brodén og Pär Sundström ble igjen. Bandet annonserte noen dager senere sine nye medlemmer; Chris Rörland, og Thobbe Englund på gitar, og Robban Bäck på trommer. Det ble ikke funnet en ny keyboard spiller for bandet, og de valgte å  bruke Daniel Myhrs tidligere innspilte deler digitalt på den følgende turneen. Denne bandoppstillingen ble derimot kortvarig, da trommeslager Robban Bäck av personlige grunner tok en pause fra bandet. Snowy Shaw tok over under turneen, før den nye trommeslageren Hannes Van Dahl ble annonsert som en fullverdig erstatter i 2013.

Et nytt album spilt inn med de nå gamle medlemmene, ble utgitt 25. mai 2012, under navnet Carolus Rex. Dette var et nytt konsept album, som tok for seg det svenske imperiet over 100 år i kronologisk rekkefølge. Albumet ble gitt ut på både svensk og engelsk, og under innspillingen snakket de med en utdannet historiker for å forsikre seg om at tekstene var historisk riktige.

2014-2015 - Heroes 
I januar 2014 annonserte bandet coveret til deres nye album Heroes, som skulle bli gitt ut den 16. mai 2014. Albumet ble en stor hit og ble #1 på den svenske albumlisten. De turnerte i Nord-Amerika opp til albumets utgivelse. De fulgte opp med en europeisk turné tidlig i 2015 som støtte for deres nye album. I Oktober 2015 spilte Sabaton for første gang i Japan. I samarbeid med spillselskapet Paradox Interactive ga de ut et lydspor for det historisk pregede spillet Europa Universalis IV.

2016-2018 - The Last Stand 
På jubileumsdagen til D-Dagen i 2016, ga Sabaton ut et nytt lydspor i samarbeid med Paradox for spillet Hearts of Iron IV, basert på spillets omgivelser rundt andre verdenskrig. Et nytt lydspor ble gitt ut i 2017.

De annonserte den 29. april 2016 deres nye album The Last Stand som ville komme ut 19. august samme år. Albumet var et nytt konsept album, med tekster som beskrev ekstraordinære kamper med heltemot opp igjennom historien. Albumet ble bandets største internasjonale suksess. 

Like før utgivelsen av albumet, annonserte de at gitarist Thobbe Englund hadde forlatt bandet etter å ha spilt sin siste konsert på Sabaton Open Air festival. Tommy Johannson fra Majestica ble raskt annonsert som erstatter for Englund. 

I 2017 gikk de ut på «The Last Tour» turneen, som støtte for deres nye album. De turnerte først i Europa, før de gikk over til Nord-Amerika. Mot slutten av 2017 fortalte Pär Sundström at bandet ville ta en pause fra turneer i 2018 for å fokusere på låtskriving for et nytt album. De annonserte senere at et nytt album ville komme i 2019.

2019 - The Great War og Sabaton History 
På starten av nyåret annonserte Sabaton en ny Youtube kanal, under navnet Sabaton History, sammens med historiker Indy Neidell. Kanalen ble til i februar 2019, og dokumenterer historien bak sangtekstene til Sabaton, samt sangene selv. 

Den 22. april 2019 slapp bandet ut singelen «Bismarck», som omhandler slagskipet «Bismarck» fra andre verdenskrig. En musikkvideo ble utgitt i samarbeid med spillselskapet War Gaming og deres spill World of Warships. Sabaton annonserte sitt nye album The Great War 2. April 2019, som var et nytt konsept album rundt andre verdenskrig. Albumet kom ut 19. juli.  

1. august 2019 spilte bandet en 20 års jubileumskonsert på Wacken Open Air festivalen. Under konserten kom tidligere band medlem Thobbe Englund på scenen, og spilte med de. Senere kom flere tidligere bandmedlemmer på den andre scenen og spilte sammen.

2020-2023 - The War to End All Wars 
26. februar 2021 ga bandet ut en singel med navnet «Livgardet», som senere ville få en engelsk versjon. Sangen er en hyllest til det svenske regimentet Livgardet, på deres 500 års jubileum. Sangen var originalt planlagt som et samarbeid med det svenske forsvaret, men ble kansellert av Högkvarteret, hovedkvarteret i det svenske forsvaret, grunnet at Sabaton hadde spilt en konsert på en festival i Krim i 2015, som var styrt av den russiske motorsykkelklubben Night Wolves.

7. mai ble en ny singel kalt «Defence of Moscow» utgitt, en engelsk cover av sangen til russiske Radio Tapok.

I august ble det annonsert at et nytt album ville bli utgitt, med navnet The War To End All Wars, med temaet første verdenskrig. Albumet ble utgitt 4. mars 2022. Før utgivelsen av albumet ble en ny singel under navnet «Steel Commanders» utgitt, i samarbeid med spillet World Of Tanks. Albumet fikk tre singler; «Christmas Truce», «Soldier of Heaven», og «The Unkillable Soldier».

30. september 2022 ble en ny singel, kalt «Father» utgitt som en del av en EP kalt Weapons of the Modern Age, som er en del av en planlagt trilogi kalt «Echoes of the Great War». 20. januar 2023 kom en ny singel under prosjektet ut kalt «The First Soldier», under EP-en «Heroes of the Great War».

Bandmedlemmer

Nåværende medlemmer
Joakim Brodén – Vokal og keyboards (1999–)
Pär Sundström – Bass og bakgrunnsvokal (1999–)
Chris Rörland – Gitar og bakgrunnsvokal (2012–)
Tommy Johansson – Gitar og bakgrunnsvokal (2016–)
Hannes van Dahl - Trommer (2013–)

Tidligere medlemmer
 Oskar Montelius – Gitar (1999–2012)
 Rickard Sundén – Gitar (1999–2012)
 Thobbe Englund – Gitar (2012–2016)
 Daniel Mÿhr – Keyboards (2005–2012)
 Richard Larsson – Trommer (1999–2001)
 Daniel Mullback – Trommer (2001–2012)
 Robban Bäck – Trommer (2012–2013)

Tidligere turnémedlemmer 

 Frédéric Leclercq - Gitarist (2011)
 Snowy Shaw - Trommer (2012-2013)
 Daniel Sjögren - Trommer (2017)

Tidslinje

Carolus Rex (2012) ble innspilt med de gamle medlemmene og utgitt etter at de forlot bandet.

Diskografi

Studioalbum
 Fist for Fight (2000)
 Primo Victoria (2005)
 Attero Dominatus (2006)
 Metalizer (2007)
 The Art of War (2008)
 Coat of Arms  (2010)
 Carolus Rex (2012)
 Heroes (2014)
 The Last Stand (2016)
 The Great War (2019)
 The War to End All Wars  (2022)

EP
 Weapons of The Modern Age (2022)

Samlealbum
 Metalus Hammerus Rex (2012)

Live-DVD
 Swedish Empire Live (2013)

Livealbum
 World War Live: Battle of the Baltic Sea (2011)

Singler
 «Masters of the World» (2007)
 «Cliffs Of Gallipoli» (2008)
 «Coat of Arms» (2010)
 «Screaming Eagles» (2010)
 «Carolus Rex» (2012)
 «The Lion From the North / Lejonet Från Norden» (2012)
 «40:1» (2013)
 «To Hell and Back» (2014)
 «Resist and Bite» (2014)
 «The Lost Battalion» (2016)
 «Blood Of Bannockburn» (2016)
 «Shiroyama» (2016)
 «Bismarck» (2019)
 «Fields of Verdun» (2019)
 «The Red Baron» (2019)
 «Great War» (2019)
 «Angels Calling» (2020)
 «Livgardet» (2021)
 «The Royal Guard» (2021)
 «Defence of Moscow» (2021)
 «Metal Trilogy» (2021)
 «Christmas Truce» (2021)

Musikkvideoer
 «Cliffs Of Gallipoli» (2008)
 «Coat of Arms» (2010)
 «Screaming Eagles» (2010)
 «Uprising» (2010)
 «To Hell And Back» (2014)
 «Bismarck» (2019)
 «Fields of Verdun» (2019)
 «Great War» (2019)
 «82nd All The Way» (2019)
 «Seven Pillars Of Wisdom» (2020)
 «Livgardet» (2021)
 «The Royal Guard» (2021)
 «Defence of Moscow» (2021)
 «Steel Commanders» (2021)
 «Christmas Truce» (2021)

Referanser

Eksterne lenker 
 
 
  Black Lodge plateselskap
  Offisiell polsk fanklubb
  https://web.archive.org/web/20160610162837/http://www.sabaton.net/first-single-tracklist-last-stand-revealed/
  https://www.youtube.com/watch?v=HCZP1-JsD0M

Svenske heavy metal-band
Band etablert i 1999